Wharfe

Wharfe er en elv i Yorkshire i England. Langs store deler av sitt løp utgjør den grensen mellom West og North Yorkshire. 

Elven renner gjennom Wharfedale. Den har sitt utspring ved Langstrothdale Chase i Yorkshire Dales, og renner gjennom Kettlewell, Grassington, Bolton Abbey, Addingham, Ilkley, Otley, Wetherby og Tadcaster. Den renner så inn i Ouse nær Selby, omkring 97 km fra utspringet. Den øvre delen av elven, ned til området ved Addingham, kalles Upper Wharfedale, og elven har der en markant annen karakter enn lenger ned. 

Wharfe er kjent for å være en farlig elv for svømmere, og det har vært en rekke drukningsulykker der. 

 Bilder 

 Eksterne lenker 
 «River Wharfe» , Yorkshire Dales Rivers Trust

Kategori:Elver i North Yorkshire
Kategori:Elver i West Yorkshire
Kategori:Humbers vassdragsområde